News Update: น้ำมันอาจพุ่งแตะ $380 JPMorgan เตือนกรณีเลวร้ายที่สุด รัสเซียลดกำลังการผลิต ตอบโต้คว่ำบาตร - FINNOMENA
นักวิเคราะห์ JPMorgan เตือน ราคาน้ำมันโลกอาจพุ่งทะยานแตะ $380 ต่อบาร์เรล หากรัสเซียตัดสินใจลดกำลังการผลิตเพื่อตอบโต้มาตรการคว่ำบาตรของสหรัฐฯ และยุโรป
4 ก.ค. 2565

นักวิเคราะห์ JPMorgan เตือน ราคาน้ำมันโลกอาจพุ่งทะยานแตะ $380 ต่อบาร์เรล หากรัสเซียตัดสินใจลดกำลังการผลิตเพื่อตอบโต้มาตรการคว่ำบาตรของสหรัฐฯ และยุโรป
กลุ่มประเทศพันธมิตร G-7 กำลังใช้มาตรการที่ซับซ้อนเพื่อจำกัดเพดานราคาน้ำมันรัสเซีย รวมถึงคว่ำบาตรสิ่งที่รัสเซียทำกับยูเครน แต่ด้วยฐานะทางการเงินที่แข็งแกร่งแล้ว รัสเซียสามารถลดการผลิตน้ำมันดิบถึง 5 ล้านบาร์เรลต่อวันโดยไม่กระทบต่อเศรษฐกิจของประเทศ
อย่างไรก็ตาม นี่อาจเป็น “หายนะ” สำหรับส่วนอื่นๆ ของโลก ตามคาดการณ์ของ JPMorgan ถ้ารัสเซียลดกำลังการผลิตรายวันที่ 3 ล้านบาร์เรล ราคาน้ำมันดิบลอนดอนจะพุ่งไปที่ $190 ต่อบาร์เรล และในกรณีที่แลวร้ายที่สุด หากรัสเซียตัดกำลังการผลิตที่ 5 ล้านบาร์เรลต่อวัน ราคาน้ำมันจะพุ่งทะยานถึง $380 ต่อบาร์เรล
JPMorgan เตือนว่า ความเสี่ยงที่ชัดเจนและมีแนวโน้มมากที่สุดคือ รัสเซียเลือกที่จะตอบโต้โดยลดการส่งออกและกำลังการผลิตน้ำมัน เพื่อสร้างความเจ็บปวดให้กับชาติตะวันตก เพราะภาวะตึงตัวของตลาดน้ำมันโลกตอนนี้ขึ้นอยู่กับรัสเซีย
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA